Document ID: 31999R0630

31999R0630
L 080/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 630/1999 НА КОМИСИЯТА
от 24 март 1999 година
за изменение на Регламент (ЕО) № 919/94 относно определянето подробни правила за прилагане на Регламент (ЕИО) № 404/93 на Съвета относно организациите на производителите на банани
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 404/93 на Съвета от 13 февруари 1993 г. относно общата организация на пазара на банани (1), последно изменен с Регламент (ЕО) № 1637/98 (2), и по-специално член 9 от него;
като има предвид, че Регламент (ЕО) № 919/94 на Комисията (3) определя подробни правила относно признаването на организациите на производителите на банани и начините на тяхното функциониране; като има предвид, че, с цел да се гарантира стабилността на тези организации и постигането на техните икономически цели, член 5 от цитирания по-горе регламент определя минимален период на членство на членовете в организацията, както и минимален срок на предизвестие, в случай на напускане на даден член;
като има предвид, че опитът показва, че тези разпоредби са прекалено рестриктивни; като има предвид, че, за да се улесни възможността индивидуални производители да станат членове и да се позволи по-добро функциониране на организациите на производителите, минималният период на членство, както и срокът на предизвестието следва да бъдат по-кратки и в тази област следва да се приемат разпоредбите, приложими в сектора на пресни плодове и зеленчуци; като има предвид, че също така на държавите-членки следва да се предостави възможността да определят по-дълъг минимален период на членство; като има предвид, че член 5 от цитирания по-горе регламент следва да бъде съответно изменен;
като има предвид, че мерките, предвидени в настоящия регламент, са в съответствие със становището на Управителния комитет за бананите,
ПРИЕ НАСТОЯЩИЯ РЕГЛАМЕНТ:
Член 1
Член 5, буква в) от Регламент (ЕО) № 919/94 се заменя със следното:
„в)
всеки член се задължава да членува в организацията на производителите най-малко една година и да уведоми чрез писмено предизвестие най-късно до 31 май за своето намерение да напусне организацията, като напускането има действие от 1 януари следващата година. Държавите-членки могат да определят по-дълъг минимален период за членство; в такъв случай те уведомяват Комисията за тази мярка. Уставите на организациите на производителите могат да определят по-дълъг срок на предизвестието.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 март 1999 година.

Labels: 17
6